CELEX: 62009TN0115
Language: lt
Date: 2009-03-24 00:00:00
Title: Byla T-115/09: 2009 m. kovo 24 d. pareikštas ieškinys byloje Electrolux prieš Komisiją

16.5.2009   
            
            
               LT
            
            
               Europos Sąjungos oficialusis leidinys
            
            
               C 113/42
            
         2009 m. kovo 24 d. pareikštas ieškinys byloje Electrolux prieš Komisiją
   (Byla T-115/09)
   2009/C 113/84
   Proceso kalba: anglų
   
      Šalys
   
   
      Ieškovė: AB Electrolux (Stokholmas, Švedija), atstovaujama advokatų F. Wijckmans, H. Burez
   
      Atsakovė: Europos Bendrijų Komisija
   
      Ieškovės reikalavimai
   
   
               —
            
            
               panaikinti visą ginčijamą sprendimą, nes nebuvo įvykdytos viena ar kelios (kumuliatyvinės) Bendrijos gairių dėl valstybės pagalbos sunkumų patiriančioms įmonėms sanuoti ir restruktūrizuoti sąlygos, arba bet kuriuo atveju Komisija nepakankamai patikrino, ar visos šios sąlygos yra įvykdytos;
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškovė prašo panaikinti 2008 m. spalio 21 d. Komisijos sprendimą C(2008) 5995 galutinis, pripažįstantį pagalbą restruktūrizavimui, kurią turi pervesti Prancūzijos valdžios institucijos bendrovei FagorBrandt, suderinama su bendrąja rinka, jei bus įvykdytos tam tikros sąlygos (C 44/2007 (anksčiau — N 460/2007)). Ieškovė yra pagalbos gavėjos konkurentė ir dalyvavo tyrimo procedūroje, po kurios buvo priimtas ginčijamas sprendimas.
   Ieškovė tvirtina, kad ginčijamas sprendimas pažeidžia EB 87 straipsnio 3 dalies c punktą ir Bendrijos gaires dėl valstybės pagalbos sunkumų patiriančioms įmonėms sanuoti ir restruktūrizuoti (1). Ieškovė mano, kad priimant sprendimą buvo padaryta teisės klaida, nes nebuvo įvykdytos viena ar kelios kumuliatyvinės minėtų gairių sąlygos, arba bet kuriuo atveju Komisija nepakankamai patikrino, ar visos šios sąlygos yra įvykdytos. Konkrečiai ieškovė mano, kad Komisija neįvykdė:
   
               —
            
            
               sąlygos, pagal kurią pagalba gali būti skiriama tik vieną kartą;
            
         
               —
            
            
               sąlygos, pagal kurią pagalba restruktūrizavimui nėra skirta dirbtiniu būdu išlaikyti įmones veikiančias;
            
         
               —
            
            
               sąlygų, susijusių su ankstesnės neteisėtos pagalbos vertinimu;
            
         
               —
            
            
               sąlygos, pagal kurią pagalbą gaunanti įmonė turi būti patirianti sunkumus;
            
         
               —
            
            
               sąlygos, pagal kurią pagalba gaunantis asmuo negali būti naujai sukurta įmonė;
            
         
               —
            
            
               sąlygos, pagal kurią pagalba gaunantis asmuo turi ilgame laikotarpyje atstatyti savo mokumą;
            
         
               —
            
            
               sąlygos nustatyti kompensacines priemones, kad būtų išvengta didelio iškraipymo dėl pagalbos restruktūrizavimui ir
            
         
               —
            
            
               sąlygos, pagal kurią pagalba turi būti ne didesnė nei yra būtina, o įmonių grupė turi užtikrinti realų įnašą (be pagalbos).
            
         Be to, ieškovė nurodo, kad ginčijamame sprendime yra nesilaikyta EB 253 straipsnyje numatytos pareigos motyvuoti, konkrečiai dėl ieškovės pateiktų argumentų, susijusių su struktūrinių pajėgumų pertekliumi sektoriuje, su pagalbos gavėjos įnašu padengiant restruktūrizavimo plano išlaidas, kuris turi būti „kiek įmanoma didesnis“ ir su pareiga grąžinti ankstesnę neteisėtą pagalbą.
   
      (1)  OL C 244, 2004 10 1, p. 2.